ไปรษณีย์ฯเปิดรับชำระภาษี
ไปรษณีย์ฯ พร้อมให้บริการรับชำระภาษีทุกประเภทที่ยื่นแบบแสดงรายการผ่านอินเทอร์เน็ต&nbsp;&nbsp;
22 ม.ค. 2553

ไปรษณีย์ฯ พร้อมให้บริการรับชำระภาษีทุกประเภทที่ยื่นแบบแสดงรายการผ่านอินเทอร์เน็ต   
นางปริษา ปานะนนท์ ผู้จัดการฝ่ายสื่อสารการตลาด บริษัท ไปรษณีย์ไทย จำกัด (ปณท) เปิดเผยว่า ขณะนี้ไปรษณีย์ไทยเปิดให้บริการรับชำระภาษีเงินได้ทุกประเภทที่ยื่นแบบแสดงรายการผ่านอินเทอร์เน็ต ทั้งภาษีเงินได้บุคคลธรรมดา และภาษีเงินได้นิติบุคคล รวมทั้งหมด 15 ประเภท เช่น ภ.ง.ด. 1-3 ภ.ง.ด. 50-55 ภ.ง.ด. 90-91 เป็นต้น  ทั้งนี้จะเป็นการเพิ่มช่องทางการชำระเงินแก่ผู้ชำระภาษีทั่วประเทศ  
“โดยเฉพาะตั้งแต่วันนึ้ถึง 31 มีนาคม ซึ่งเป็นช่วงเวลายื่นแบบแสดงรายการภาษีเงินได้บุคคลธรรมดา ภ.ง.ด. 90 – 91 ผู้มีเงินได้สามารถยื่นแบบแสดงรายการผ่านอินเทอร์เน็ตที่เว็บไซต์ของกรมสรรพากร (www.rd.go.th) และชำระเงินด้วยบริการ [email protected] ของไปรษณีย์ พิมพ์รายการชำระเงินพร้อมแนบแบบแสดงรายการภาษีโดยเขียนชื่อ-นามสกุล และเบอร์ติดต่อไว้ในแบบด้วย นำมาชำระเงินได้ที่ทำการไปรษณีย์ทุกแห่งทั่วประเทศ โดยมีค่าบริการเพียง 10 บาท ต่อรายการ”